
Тараз қаласы әкімдігінің экономика және бюджеттік жоспарлау бөлімінің  қызметіндегі сыбайлас жемқорлық тәуекелдеріне ішкі талдау нәтижелері туралы
ТАЛДАМАЛЫҚ АНЫҚТАМА

Тараз қаласы                                                                       «4»  қыркүйек 2026 жыл


КІРІСПЕ БӨЛІМІ

	Қазақстан Республикасының «Сыбайлас жемқорлыққа қарсы іс-қимыл туралы» 2015 жылғы 18 қарашадағы № 410-V ҚРЗ Заңының 8-бабы                             5-тармағына, «Сыбайлас жемқорлық тәуекелдеріне ішкі талдау жүргізудің үлгілік» Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы № 12 бұйрығына сәйкес, «Тараз қаласы әкімдігінің экономика және бюджеттік жоспарлау бөлімі» коммуналдық мемлекеттік мекемесінің сыбайлас жемқорлық тәуекелдеріне ішкі талдау жүргізілді.
	2026 жылы 21 тамыз №29 «Тараз қаласы әкімдігінің экономика және бюджеттік жоспарлау бөлімі» КММ қызметіндегі сыбайлас жемқорлық тәуекелдеріне ішкі талдау жүргізу туралы» бұйрығы негізінде 2025 жылдың           1 сәуір – 2026 жылдың 1 наурыз аралығындағы жұмыс кезеңі үшін сыбайлас жемқорлық тәуекелдеріне ішкі талдау жүргізілді. 2026 жылғы 13 – 21 тамыз сыбайлас жемқорлық тәуекелдеріне ішкі талдау жүргізілді. Сыбайлас жемқорлық тәуекелдеріне ішкі талдауға жауапты маман Султанов Сунгат Жахангерович  жүргізді.	
Сипаттама бөлігі

1. Нормативтік құқықтық актілер мен ішкі құжаттардағы сыбайлас жемқорлық тәуекелдері

- «Сыбайлас жемқорлыққа қарсы іс-қимыл туралы» Қазақстан Республикасының Заңы;
-  «Мемлекеттік сатып алу туралы» Қазақстан Республикасының Заңы;
- «Қазақстан Республикасы мемлекеттік қызметі туралы» Заңы;
- Қазақстан Республикасының әкімшілік рәсімдік – процестік кодексі
- Қазақстан Республикасының Бюджет кодексі
	Сыбайлас жемқорлық құқық бұзушылық жасауға ықпал ететін фактілері талдау нәтижелері бойынша анықталған жоқ.
	

2. Ұйымдастырушылық-басқарушылық қызметтегі сыбайлас жемқорлық тәуекелдері
1) Персоналды басқару, оның ішінде сыбайлас жемқорлық тәуекелдеріне ұшыраған лауазымдарды айқындау;
Бөлім өз қызметін қала әкімдігінің 2016 жылғы 27 ақпандағы №159 қаулысымен бекітілген Ереже негізінде жүзеге асырады. Қала әкімдігінің 2025 жылғы 22 қаңтардағы № 208 «Облыстың жергілікті атқарушы органдарының штат санының лимиті туралы «Облыс әкімдігінің 2021 жылғы 22 желтоқсандағы №2 қаулысына өзгеріс енгізу туралы» қаулысына сәйкес 2025 жылғы 21 қаңтарда №2 штат саны және бөлімнің құрылымы бекітілді. Штат кестесіне сәйкес бөлімнің мамандармен түгел қамтамасыз етілген, бос лауазым жоқ.
Қызметкерлерді бос лауазымдарға жұмысқа қабылдау рәсімдерін ұйымдастыруды қала әкімінің аппараты орталықтандырылған түрде жүргізеді. 
	«Сыбайлас жемқорлыққа қарсы іс-қимыл туралы» Қазақстан Республикасы Заңының (бұдан әрі-заң) 12-бабының 1-тармағына сәйкес, жауапты мемлекеттік лауазымды атқаратын адамдардың, мемлекеттік функцияларды орындауға уәкілеттік берілген адамдардың, оларға теңестірілген адамдардың (Қазақстан Республикасының Президенттігіне, Қазақстан Республикасы Парламентінің немесе мәслихаттарының депутаттығына, аудандық маңызы бар қалалардың, кенттердің, ауылдардың, ауылдық округтердің әкімдігіне, сондай-ақ жергілікті өзін-өзі басқару сайланбалы органдарының мүшелігіне кандидаттарды қоспағанда), лауазымды адамдардың, сондай-ақ көрсетілген функцияларды орындауға уәкілеттік берілген кандидаттар болып табылатын адамдардың өз өкілеттіктерін жеке, топтық және өзге де қызметтік емес мүдделерде пайдалануына әкеп соғуы мүмкін әрекеттерді жасауына жол бермеу мақсатында, аталған адамдар осы Заңның 13, 14 және 15-баптарында белгіленген ерекшеліктерді ескере отырып, сыбайлас жемқорлыққа қарсы шектеулерді өзіне қабылдайды, бұл фактілер бөлімде анықталмаған.
Сыбайлас жемқорлық тәуекелдерін ішкі талдау қорытындылары бойынша  сыбайлас жемқорлық тәуекелдері анықталған жоқ.

2)  Мүдделер қақтығысын реттеу

Бөлім қызметінде сыбайлас жемқорлық тәуекелдеріне ішкі талдау жүргізу жөніндегі жұмыс тобы мүдделер қақтығысының болуына, қызметкерлердің басқарма басшыларымен жұмысқа қабылданған үлестестігіне, кадрлардың ауысу себептеріне, қызметкерлерді жұмыстан шығаруға (лауазымын төмендетуге), жақын туыстарының, жұбайлары мен жекжаттарының бірлескен жұмысына, қабылданған сыбайлас жемқорлыққа қарсы шектеулер мен тыйымдарға сыбайлас жемқорлық тәуекелдеріне ішкі талдау жүргізді.
Сыбайлас жемқорлық құқық бұзушылықтар жасауға ықпал ететін дискрециялық өкілеттіктер мен нормаларды талдау нәтижелері бойынша анықталған жоқ.

3)  Мемлекеттік қызметтер бойынша

Тараз қаласы әкімдігінің экономика және бюджеттік жоспарлау бөлімі мемлекеттік қызметтер көрсетуді жүзеге асырмайды.

4)  Рұқсат беру функцияларын іске асыру

Тараз қаласы әкімдігінің экономика және бюджеттік жоспарлау бөлімі рұқсат беру функцияларын жүзеге асырмайды.

5)  Бақылау-тексеру функцияларын іске асыру

Тараз қаласы әкімдігінің экономика және бюджеттік жоспарлау бөлімі  бақылау функцияларын жүзеге асырмайды.

6) Бюджет және қаржы қаражатын игеру және бөлу

Қаржыландыру жоспарына сәйкес 2025 жылдың 9 айында 87 825,26 мың теңге қаражат бөлінді, жылдың соңына дейін 99,5 % игерілді.

2026 жылдың I-тоқсанына арналған қаржыландыру жоспарына сәйкес - 129 286,0 мың теңге ақшалай қаражат бөлінді, оның ішінде 2026 жылдың 3 айында – 26 900,0 мың  теңге игерілді.

Талдау барысында бөлім қызметкерлерінің жұмыс уақытын есепке алу табельдері, есеп айырысу-төлем ведомостары тексерілді. Жалақы төлеу бұйрықтар, жұмыс уақытын есепке алу табельдері негізде жүргізілді, мемлекеттік қызметшілердің жыл сайынғы ақылы еңбек демалысына арналған сауықтыру жәрдемақысы, еңбекке уақытша жарамсыздық уақытша еңбекке жарамсыздық парақтары негізінде  жүргізілді. 

Мекемедегі негізгі құралдарды есепке алу оларды сақтау орындары бойынша түгендеу объектілері бөлінісінде жүргізіледі, барлық негізгі құралдарға түгендеу карточкалары жүргізіліп, түгендеу нөмірлері беріледі. Негізгі құралдарды, қорларды және басқа да активтерді жыл сайын түгендеу №423 Мемлекеттік мекемелерде түгендеу жүргізу қағидаларында белгіленген мерзімдерде жүргізіледі.
Сыбайлас жемқорлық құқық бұзушылық жасауға ықпал ететін фактілері талдау нәтижелері бойынша анықталған жоқ.

7) Мемлекеттік сатып алуды жүзеге асыру

Қазақстан Республикасының 2024 жылғы 01 шілдедегі  №106-VIII Заңы негізінде, Мемлекеттік сатып алу ВЭБ порталында мемлекеттік сатып алу жоспары 2025 жылдың 20 желтоқсанында және 2025 жылдың 6 қаңтарында уақытылы орналастырылған. Жоспар пунктарының 2026 жылғы саны - 39,  жалпы сомасы 31643,2 мың теңгені  құрайды. 2025 жылдың 1 сәуірінен 2026 жылдың 1 наурызына дейін ВЭБ порталда жалпы 32 конкурс өткізілді, оның ішінде: баға ұсыныстарының сұратулары бойынша 11 конкурс (БҰС бойынша өткізілмеген сатып алулар бойынша бір көзден 6 конкурс  өткізілді), тікелей шарт жасасу арқылы бір көзден алу тәсілімен 11 конкурс (Қазақстан Республикасының заңдарында айқындалған адамнан тауарларды, жұмыстарды, көрсетілетін қызметтерді сатып алу Заңының 16-бабы 3-тармағы 25, 28 тармақшаларына сәйкес), 7 конкурс электронды дүкен арқылы. 3 ашық конкурс  өткізілді. Жоспарға өзгерістер уақытылы енгізілген. Жоспарда көрсетілген бағалар ВЭБ порталында ұсынылған https://omarket.kz/ сайтынан алынған.
Сыбайлас жемқорлық құқық бұзушылық жасауға ықпал ететін фактілері талдау нәтижелері бойынша анықталған жоқ.

8) Бюджеттік жоспарлау

Бюджеттік өтінім есептеулер, заттай нормалар және қажеттілікке берілген негіздеме негізінде қалыптастырылады.
Мәлімделген нәтижелерге қол жеткізуге жоспарланған қаражат көлемінің жеткіліктілігі бағаланады.
Бюджеттік бағдарламаларға өзгерістер енгізу, сондай-ақ олардың арасында қаражатты қайта бөлу тәртібі белгіледі.
Бюджеттік инвестициялық жобаларға (БИЖ) талдау жүргізіліп, оларға бағалау жүргізіледі. Бюджеттік инвестициялардың негізділігі қамтамасыз етіледі.
Сыбайлас жемқорлық құқық бұзушылық жасауға ықпал ететін фактілері талдау нәтижелері бойынша анықталған жоқ.





9) Жеке және заңды тұлғалармен шарттар жасасу

2025 жылдың сәуір айынан 2026 жылдың наурыз айына дейін 32 заңды тұлғалармен шарт жасалды, оның ішінде байланыс қызметі, интернет жүйесі, картридждер толтыру, автокөлікке техикалық қызмет көрсету, Заң ДБ пайдалануға беру және абоненттік қызмет көрсету, қызметкерлерді қайта даярлау мен біліктілікті арттыру бойынша қызметтер, Мекеме: бюджеттік жоспарлау және қаржыландыру, конфигурациясын техникалық қолдау және сүйемелдеу жөніндегі қызметтер, ақпараттық қауіпсіздік жүйесін қамтамасыз ету жөніндегі қызметтер, мемлекеттік органдардың біртұтас көліктік орталығы арқылы байланыс қызметтеріне ақы төлеу, жағар жанармай сатып алу, кеңселік, шаруашық заттар сатып алу және т.б. Келісім шарттар мемлекеттік сатып алу порталында орналастырылған. 
Сыбайлас жемқорлық құқық бұзушылық жасауға ықпал ететін фактілері талдау нәтижелері бойынша анықталған жоқ.

10) Цифрлық жүйелерді әзірлеу және пайдалану

Бөлім ақпараттық жүйелерді әзірлеуді жүзеге асырмайды. 
Бөлім жұмысында «Документолог» ЭҚАБЖ, «Сот кабинеті»,                           «e-Otinish», «e-Qyzmet», «Enbek kz», «Қазынашылық-клиент» АЖ, «Электронды мемлекеттік сатып алу порталы» АИАЖ, «1С-Бухгалтерия» «1С Мекеме», «Бюджеттік жоспарлау және қаржыландыру» ақпарттық жүйесі, «Әкімшілік іс-жүргізудің бірыңғай тізілімі» пайдаланылады.
Ақпаратты автоматты түрде шоғырландыру «адам факторын» жоққа шығаруға  және сыбайлас жемқорлық тәуекелдері мен мүдделер қақтығысын барынша азайтуға мүмкіндік береді.
Бөлім «Instagram» және «Facebook» әлеуметтік жілілеріне арнайы  Бөлімнің парақшасы тіркелген, жұмыс жасауда. Күнделікті ақпараттық хабарламалар жарияланылады. 
Сұрақтарға жауапты тұлғалармен дәлелді негізде уақытылы жауап берілді.
Сыбайлас жемқорлық құқық бұзушылық жасауға ықпал ететін фактілері талдау нәтижелері бойынша анықталған жоқ.

11)  Ұйымдастыру-басқару қызметінен туындайтын өзге де мәселелер

	- Қазақстан Республикасының әкімшілік рәсімдік – процестік кодексі.
[bookmark: _Hlk195279370]2025 жылдың 1 сәуір – 2026 жылдың 1 наурыз аралығында 51 өтініш келіп түсті. Өтініштерді қарау мерзімдерін бұзу фактілерін талдау барысында 2025 жылдың 1 сәуір – 2026 жылдың 1 наурыз аралығында анықталған жоқ. 
2025 жылдың 1 сәуірінен 2026 жылдың 1 наурыз ішкі талдау кезінде          «Е-Өтініш» ақпараттық жүйесінде жеке және заңды тұлғалардың өтініштерін уақтылы қабылдау және тіркеу мониторингін жүргізу, одан әрі жолдау және орындау барысында бұзушылықтар анықталған жоқ.
2025 жылдың қараша айында мемлекеттік мүліктер мен активтерге түгендеу жұмыстары жүргізілд
і,  ай сайын негізгі құралдардың амортизациясы есептеледі, жылдық амортизациясынының нормасына тең есептеу әдісін қолданып отырады.  Негізгі құралдарды түгендеу ММ -де түгендеу жұмысын жүргізу әдісі бойынша ҚР қаржы министрінің 2011 жылғы 22  тамыздағы  №423 бұйрығына сәйкес орындалады. Активтер мен тауарларды сатып алу Мемлекеттік сатып алу заңына сәйкес, заңнамалық актілеріне, бюджеттің атқарылуы және оған кассалық қызмет көрсету ережесін пайдалана отырып, іске асырылады. Мүлік пен активтер бойынша ақпарат (есеп)  Е-Qazyna сайтында орналастырылған.
Сыбайлас жемқорлық құқық бұзушылық жасауға ықпал ететін фактілері талдау нәтижелері бойынша анықталған жоқ.


[bookmark: _GoBack] Қорытынды бөлім

	Жоғарыда баяндалғанның негізінде Тараз қаласы әкімдігінің экономика және бюджеттік жоспарлау бөлімінің қызметкерлеріне:

	1. «Сыбайлас жемқорлыққа қарсы іс-қимыл туралы» Қазақстан Республикасының Заңын бұзушылықтарға жол бермеу бойынша қажетті бақылау шараларын қабылдау, сондай-ақ мемлекеттік қызмет өткеру мәселелері бойынша іс  - шаралар  өткізу. 
	
	2. Сыбайлас жемқорлық тәуекелдерін ішкі талдау нәтижелері бойынша түсіндіру жұмыстары жүзеге асырылсын.
	

      Жауапты тұлға
	




         

          
                           С.Султанов


       Таныстырылды:

       Тараз қаласы әкімдігінің 	           Д.Шершатов
       экономика және бюджеттік 
       жоспарлау бөлім басшысының м.у.а.

